**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2017 M. KOVO 31 D. SPRENDIMO** **NR.** [**5TS-801**](http://www.infolex.lt/lazdijai/Default.aspx?Id=3&DocId=43158) **„DĖL LAZDIJŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ PATVIRTINIMO“ PAKEITIMO**

2020 m. birželio 15 d. Nr. 34-417

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu ir Lietuvos Respublikos rinkliavų įstatymo 12 straipsnio 3 punktu ir atsižvelgdama į Lazdijų rajono savivaldybės tarybos 2020 m. gegužės 29 d. sprendimą Nr. 5TS-362 „Dėl COVD-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus, patvirtintus Lazdijų rajono savivaldybės tarybos 2017 m. kovo 31 d. sprendimu Nr. 5TS-801 „Dėl Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“, papildant 49.8papunkčiu:

„49.8. Savivaldybės teritorijoje registruoti ir veiklą vykdantys verslo subjektai, kurie įtraukti į Valstybinės mokesčių inspekcijos prie Lietuvos Respublikos finansų ministerijos sudarytą mokesčių mokėtojų, nukentėjusių nuo COVID-19, sąrašą (išskyrus viešąsias įstaigas, kurių steigėjas yra savivaldybė) ir Savivaldybės teritorijoje registruotos bendruomeninės organizacijos atleidžiami nuo Rinkliavos už karantino Lietuvos Respublikos teritorijoje, paskelbto Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, laikotarpį pagal pateiktus prašymus Savivaldybės administracijos direktoriaus įsakymu sudarytai komisijai šios komisijos sprendimu“.

Savivaldybės merė Ausma Miškinienė

Indrė Adomynienė, mob. 8 613 05 460

**LAZDIJŲ RAJONO SAVIVALDYBĖS SPRENDIMO „DĖL LAZDIJŲ RAJONO SAVIVALDYBĖS TARYBOS 2017 M. KOVO 31 D. SPRENDIMO NR. 5TS-801 „DĖL LAZDIJŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ PATVIRTINIMO“ PAKEITIMO“ PROJEKTO**

# AIŠKINAMASIS RAŠTAS

2020-06-11

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2017 m. kovo 31 d. sprendimo Nr. 5TS-801 „Dėl Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 18 punktu ir Lietuvos Respublikos rinkliavų įstatymo 12 straipsnio 3 punktu ir atsižvelgiant į Lazdijų rajono savivaldybės tarybos 2020 m. gegužės 29 d. sprendimą Nr. 5TS-362 „Dėl COVD-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“.

Šio sprendimo projekto tikslas – pakeisti Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus (toliau – Nuostatai), patvirtintus Lazdijų rajono savivaldybės tarybos 2017 m. kovo 31 d. sprendimu Nr. 5TS-801 „Dėl Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“, įgyvendinant Lazdijų rajono savivaldybės tarybos 2020 m. gegužės 29 d. sprendimą Nr. 5TS-362 „Dėl COVD-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“.

Priėmus šį Lazdijų rajono savivaldybės tarybos sprendimą, bus taikomos vietinės rinkliavos lengvatos, neprieštaraujant galiojantiems teisės aktams. Neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vedėja Indrė Adomynienė

Vietinio ūkio skyriaus vedėja Indrė Adomynienė